PLUS บวก 2% ลุ้นกำไรปี 65 โต 114% รับออเดอร์น้ำผลไม้ทะลัก ชูเป้า 7 บ.
PLUS บวก 2% ลุ้นกำไรปี 65 โต 114% รับออเดอร์น้ำผลไม้ทะลัก หลังโควิดคลี่คลาย และได้ผลบวกจากค่าเงินบาทอ่อนค่า โบรกแนะ “ซื้อ” ราคาเป้าหมาย 7 บาท
PLUS บวก 2% ลุ้นกำไรปี 65 โต 114% รับออเดอร์น้ำผลไม้ทะลัก หลังโควิดคลี่คลาย และได้ผลบวกจากค่าเงินบาทอ่อนค่า โบรกแนะ “ซื้อ” ราคาเป้าหมาย 7 บาท
21 มิ.ย. 2565

ผู้สื่อข่าวรายงานว่า (21มิ.ย.2565) ราคาหุ้น บริษัท โรแยล พลัส จำกัด (มหาชน) หรือ PLUS ณ เวลา 14:48 น. อยู่ที่ระดับ 6.75 บาท เพิ่มขึ้น 0.20 บาท หรือ 2.27% ทำราคาสูงสุดที่ 6.85 บาท ทำราคาต่ำสุดที่ 6.60 บาท มูลค่าการซื้อขาย 73.34 ล้านบาท

บริษัท โรแยล พลัส จำกัด (มหาชน) หรือ PLUS จัดงานประชุมนักวิเคราะห์ในงาน Analyst Meeting ล่าสุดนักวิเคราะห์จาก บล.ฟินันเซีย ไซรัส ระบุในบทวิเคราะห์ มีมุมมองเชิงบวกต่อ PLUS ว่า ปัจจุบันบริษัทได้รับออเดอร์อย่างต่อเนื่อง ภายหลังสถานการณ์โควิด และการขนส่ง(สายเรือ) คลี่คลายดีขึ้น อีกทั้งด้านต้นทุนวัตถุดิบหลักอย่างมะพร้าวค่อนข้างทรงตัวถึงมีแนวโน้มปรับลดลง  สวนทางราคาสินค้าเกษตรชนิดอื่น
โดยปีนี้ตั้งเป้ารายได้เติบโตสูงถึง 50% เมื่อเทียบกับงวดเดียวกันของปีก่อน และคาดอัตรากำไรขั้นต้นจะสดใสจากอัตราการใช้กำลังการผลิตสูงขึ้นและได้ผลบวกจากค่าเงินบาทอ่อนค่า และแนวโน้มกำไรไตรมาส 2/2565-3/2565 ยังดูดีต่อเนื่อง จึงปรับเพิ่มกำไรสุทธิปี 2565 ขึ้น 21.9% เติบโต 114.3% เมื่อเทียบกับงวดเดียวกันของปีก่อน จากเดิมคาดโต 49.2% และปรับเพิ่มราคาเป้าหมายเป็น 7 บาท แนะนำ “ซื้อ”
 